**HOTARAREA NR.7**

**DIN 28.01.2019**

**privind aprobarea implementarii proiectului "Achizitie solutie de e-administrare si buldoexcavator in comuna Moneasa, judetul Arad"**

**Consiliul Local al comunei Moneasa, județul Arad, având în vedere:**

**-referatul de specialitate nr. 123 din 21.01.2019, al Consilierului personal al Primarului;**

**-expunerea de motive a Primarului comunei Moneasa, nr.124 din 21.01.2019;**

**-art.120 si art.121 alin.1si 2 din Constitutia Romaniei, republicata;**

**-art. 8 si 9 din Carta europeana a autonomiei locale, adoptata la Strasbourg la 15 octombrie 1985, ratificata prin Lege nr. 199/1997;**

**-art. 7 alin. (2) si art. 1166 si urmatoarele din Legea nr. 287/2009 privind Codul Civil, republicata, cu modificarile ulterioare, referitoare la contracte sau conventii;**

**-art. 20 si 21 din Legea cadru a descentralizarii nr. 195/2006;**

**-art. 36 alin. (2) lit. b) si d) din Legea administratiei publice locale nr. 215/2001 republicata, cu modificarile si completarile ulterioare;**

**-Legea nr 273/2006 privind finantele publice locale, cu modificarile si completarile ulterioare;**

**În temeiul prevederilor art. 45 alin. (1) şi celor ale art. 115 alin. (1) lit. b) din Legea administraţiei publice locale nr. 215/2001, republicată, cu modificările şi completările ulterioare,**

**HOTĂRÂSTE:**

**Art.1.Se aproba necesitatea, oportunitatea, potentialul economic si implementarea Proiectului "Achizitie solutie de e-administrare si buldoexcavator in comuna Moneasa, judetul Arad", denumit in continuare Proiect conform Anexa 1;**

**Art.2.Cheltuielile aferente Proiectului in valoare de 443.965,2 lei cu TVA, conform Anexa 2 se prevad in bugetul local, pentru perioada de realizare a investitiei, in cazul obtinerii finantarii prin Programul National de Dezvoltare Rurala – P.N.D.R, potrivit legii;**

**Art.3.Autoritatile administratiei publice locale se obliga sa asigure veniturile necesare acoperirii cheltuielilor de mentenanta a investitiei pe o perioada de minimum 5 ani de la data efectuarii ultimei plati in cadrul Proiectului;**

**Art.4. Populatia neta care beneficiaza de servicii: 866 locuitori;**

**Art.5. Reprezentantul legal al comunei Moneasa, este potrivit legii Primarul acesteia, domnul Herbei Ioan – Nutu, in calitatea sa de ordonator principal de credite;**

**Art.6.Cu ducerea la îndeplinire a prezentei hotărâri se încredințează Primarul comunei Moneasa, domnul Herbei Ioan Nutu;**

**Art.7.Prezenta hotărâre se comunică, prin intermediul secretarului comunei, în termenul prevăzut de lege cu:**

**-Instituția Prefectului-judetului Arad;**

**-Primarul comunei Moneasa;**

**-Cetățenilor comunei prin postare pe siteul:primariamoneasa@gmail.com**

**PRESEDINTE, SECRETAR,**

**TALPOS IONUT PUIE IOAN**